لک مونٹاگنیر

لک مونٹاگنیر 
لک مونٹاگنیر ہک فرانسیسی وائرولوجسٹ ہن تے فرانسیوس باری سنوسی تے ہیرالڈ زور ہاؤسن دے نال مشترکہ طور تے 2008 وچ انسانی امیونو ڈیفیشینسی وائرس (HIV) دی دریافت تے فزیالوجی یا میڈیسن دا نوبل انعام حاصل کیتا ۔ انہاں پیرس وچ پاسچر انسٹیٹیوٹ وچ بطور محقق تے چین وچ شنگھائی جیاؤ ٹونگ یونیورسٹی وچ بطور فل ٹائم پروفیسر کم کیتا ۔ 

 ابتدائی زندگی تے تعلیم 
لک مونٹاگنیر 18 اگست 1932 کوں فرانس وچ پیدا تھئے ۔ انہاں ابتدائی تعلیم فرانس وچ حاصل کیتی تے بعد وچ طب (Medicine) دی تعلیم حاصل کیتی ۔ سائنس نال انہاں دی دلچسپی اینہی دور وچ ودھݨ لڳی ۔ 

 سائنسی سفر دا آغاز 
طب دی تعلیم مکمل کرݨ توں بعد ، مونٹاگنیر کجھ عرصہ مختلف ہسپتالاں وچ انٹرن شپ تے ریزیڈنسی کیتی ۔ ول انہاں بطور وائرولوجسٹ کم شروع کیتا ۔ 

 ایچ آئی وی دی دریافت 
مونٹاگنیر دی سب توں اہم تحقیق انسانی امیونو ڈیفیشینسی وائرس (HIV) تے ہئی ۔ انہاں فرانسیوس باری سنوسی دے نال مل تے پتہ لڳایا کہ HIV ایڈز (AIDS) دا سبب بݨدا ہے ۔ انہاں ایہ وی پتہ لڳایا کہ HIV ہک ریٹرو وائرس اے جیڑھا کہ ایمیون سسٹم (immune system) کوں نقصان پہنچائیندا ہے ۔ انہاں دی تحقیق ایڈز دی تشخیص تے علاج کیتے نویں طریقے تیار کرݨ وچ مدد کیتی ہے ۔ 

 نوبل انعام 
2008 وچ لک مونٹاگنیر تے فرانسیوس باری سنوسی کوں "انسانی امیونو ڈیفیشینسی وائرس دی دریافت کیتے فزیالوجی یا میڈیسن دا نوبل انعام ݙتا ڳیا ۔ 

 پاسچر انسٹیٹیوٹ تے شنگھائی جیاؤ ٹونگ یونیورسٹی 
مونٹاگنیر پاسچر انسٹیٹیوٹ وچ بطور محقق خدمات انجام ݙیندے ریہے تے بعد وچ شنگھائی جیاؤ ٹونگ یونیورسٹی وچ بطور فل ٹائم پروفیسر کم کیتا ۔ 

 مہاندرے سائنسدان دی حیثیت نال سنڄاݨ 
لک مونٹاگنیر ہک عظیم سائنسدان ہن جنہاں وائرولوجی دے شعبے وچ اہم کردار ادا کیتا ۔ انہاں دی تحقیق نال ایڈز کوں سمجھݨ تے ایندے علاج وچ ٻہوں مدد ملی ہے ۔ 

 وفات 
لک مونٹاگنیر 8 فروری 2022 کوں فرانس وچ فوت تھئے ۔ او ایں جہان توں جھوک لݙا ڳئے ، پر انھاں دی تحقیق ہمیشاں سائنسداناں کوں روشنی ݙیندی راہسی ۔